Droni-ney zian

Jungwo-ney fabula
Un kuraja-ney gwerjen zai raki bota tra riva, kun dwa remer tuhun. Turan, yus pa mida de riva, zian kel pendi pa belta de gwerjen, it fa-deligi, lwo inu akwa.
Gwerjen tuy shwo a remer:
— Remembi ba ke may zian he lwo inu akwa fon lefte borda. 
Li raki for. Wen bota es yo bli sahil, gwerjen kwesti:
— Also fon kwel borda may zian he lwo?
— Fon lefte-la, sinior, — ambi remer jawabi pa hunta.
— Stopi bota! — gwerjen komandi, salti fon lefte borda inu riva e begin plunji.
Sun ta fatigi. Ta begin droni. Remer apena pai tiri ta bak, inu bota.
Wen ta snova spiri hao, ta begin shatami li.
— Yu flaner, yu konfusi olo. Si may zian wud he lwo fon lefte borda, me wud he findi it longtaim bak.
— Sinior, yur zian he lwo bu bli sahil, bat pa mida de riva, — un remer shwo.
— Yu stupide, — gwerjen en-krai, — yu samaji-bu-samaji ke pa mida de riva es tro glube?
Foxa e Tigra
Kontena
Category:Fabula